חברת חוף בת ים ליזמות ולפתוח בע"מ

מכרז פומבי מס' 9/2020

להכשרה והפעלה של נכס/מסעדת תאיו, בדרך בן גוריון ("חוף תאיו") בבת ים

עיריית בת ים (להלן - "**העירייה**") הנה בעלת הזכויות ביחס לנכס הנמצא דרומית לחוף "הדקלים" בבת ים, על גבי חלק מחלקה 10 בגוש 5026, המשמש כיום כמסעדה ומזנון בשם " מסעדת תאיו - Tayo" (להלן - "**הנכס**").

חברת חוף בת ים (להלן - "**חברת חוף בת ים**"), המנהלת את הנכס על פי הרשאת העירייה- מעוניינת למסור את זכות השכירות בנכס לידי מציע, אשר יפעילו במעמד של שוכר במהלך תקופת השכירות, בהתאם לייעודים והשימושים המותרים בנכס (כהגדרת מונחים אלו במסמכי המכרז), כל זאת בכפוף לאמור במסמכי המכרז.

**יודגש, כי הנכס במצב המחייב ביצוע פעולות הכשרה, כמפורט במכרז, שעניינן הסדרת חריגת בנייה**. מסירת החזקה בנכס לזוכה לצורך תחילת השכירות וההפעלה תעשה בכפוף ולאחר השלמת כלל "עבודות ההכשרה" הנדרשות בנכס, אשר יערכו על חשבונו ואחריותו של הזוכה במכרז זה.

תקופת השכירות הראשונה ביחס לנכס תהיה למשך 5 שנים, שתחילתן במועד השלמת "עבודות ההכשרה". לזוכה תינתן זכות הברירה להאריך את תקופת השכירות הראשונה בתקופה שנייה ונוספת (אופציה), למשך 5 שנים נוספות.

כמו כן, בתמורה לשכירות הנכס, מתחייב הזוכה לשלם, בין היתר, את "דמי שכירות חודשיים", שעל בסיסם בין היתר תדורגנה ההצעות שיעמדו תעמוד בתנאי הסף.

**לפיכך, מזמינה בזאת חברת חוף בת ים, מציעים אשר עומדים בתנאי הסף הקבועים למכרז, ואשר מעוניינים להכשיר, לשכור ולהפעיל את הנכס, להגיש הצעותיהם בכפוף לאמור במסמכי המכרז.**

אופן הגשת הצעה, עקרונות מנחים ונוסח הסכם ההתקשרות עם חברת חוף בת ים, **מפורטים במסגרת חוברת מסמכי המכרז** (לעיל ולהלן - "**מסמכי המכרז**"), אותם ניתן לרכוש תמורת תשלום של 2,000 ₪ בתוספת מע"מ, **בחברת חוף בת-ים ליזמות ולפיתוח בע"מ** ברח' גנרל קניג 10, בת-ים החל ממועד פרסום מודעה זו, בימים א'-ה' בין השעות 09:00-14:00 בתיאום טלפוני בטל: 03-5066655.

סיור מציעים יתואם מראש עם המציעים אשר רכשו את חוברת המכרז.

ניתן לעיין במסמכי המכרז (לרבות בהסכם השכירות), ללא תשלום, בתיאום מראש.

על מגיש ההצעה לצרף להצעתו, בין היתר, ערבות מכרז בנקאית בלתי מותנית לטובת חברת חוף בת ים, בנוסח המופיע במסמכי המכרז בסכום של 100,000 ₪, ובתוקף עד ליום 31.12.2020.

ההחלטה בדבר ההצעה הזוכה תיעשה ע"י ועדת המכרזים של חברת חוף בת ים.

**את ההצעות במסגרת המכרז יש להגיש בהתאם להוראות המופיעות במסמכי המכרז, במסירה ידנית לתיבת המכרז שתמוקם בעיריית בת ים, בכתובת נורדאו 17 בבת ים, עד לא יאוחר מיום 30.9.2020 בשעה 14:00.**

 חברת חוף בת ים ליזמות ולפיתוח